CELEX: 62015CN0700
Language: sl
Date: 2015-12-31 00:00:00
Title: Zadeva C-700/15: Predlog za sprejetje predhodne odločbe, ki ga je vložilo 31. decembra 2015 Vrhovno sodišče Republike Slovenije (Slovenija) – LEK Farmacevtska Družba d.d./Republika Slovenija

29.3.2016   
            
            
               SL
            
            
               Uradni list Evropske unije
            
            
               C 111/6
            
         Predlog za sprejetje predhodne odločbe, ki ga je vložilo 31. decembra 2015 Vrhovno sodišče Republike Slovenije (Slovenija) – LEK Farmacevtska Družba d.d./Republika Slovenija
   (Zadeva C-700/15)
   (2016/C 111/08)
   Jezik postopka: slovenščina
   
      Predložitveno sodišče
   
   Vrhovno sodišče Republike Slovenije
   
      Stranki v postopku v glavni stvari
   
   
      Tožeča stranka: LEK Farmacevtska Družba d.d.
   
      Tožena stranka: Republika Slovenija
   
      Vprašanja za predhodno odločanje
   
   
               1)
            
            
               Ali je mogoče določbe poglavja 30 KN razlagati tako, da se vanj ne more uvrstiti proizvoda, katerega bistvena sestavina je učinkovina (probiotične bakterije), ki je vsebovana v prehranskih dopolnilih, ki se uvrščajo v tarifno številko 2106 90 98 KN?
            
         
               2)
            
            
               Ali za uvrstitev v poglavje 30 KN zadošča, da proizvod, ki vsebuje učinkovino, ki ima splošno koristne učinke za zdravje in se pogosto nahaja v prehranskih dopolnilih, proizvajalec predstavlja kot zdravilo ter ga kot takega trži in prodaja?
            
         
               3)
            
            
               Ali je ob upoštevanju razvoja prava EU na področju urejanja trga zdravil pojem, jasno opredeljene terapevtske ali profilaktične značilnosti", ki je po ustaljeni sodni praksi Sodišča Evropske unije pogoj za uvrstitev v poglavje 30 KN, treba razlagati tako, da se ujema s pojmom zdravila iz predpisov EU o zdravilih za uporabo v humani medicini?